**Ръководство за кандидатстване за Международната стипендия за учители по китайски език 2023**

С цел задоволяване на нарастващото търсене в международната общност на учители по китайски език и подпомагане на обучението по китайски език в други страни, Центърът за езиково образование и сътрудничество (语合中心) ще продължи да предлага Международна стипендия за учители по китайски език (наричана по-долу стипендия). Институти Конфуций, независимо управлявани Класни стаи Конфуций, определени HSK изпитни центрове, катедри по китайски език на чуждестранни университети, професионални асоциации за обучение по китайски език, китайски посолства (консулства) в чужбина (всички наричани по-долу „ препоръчителни институтиции“) могат да препоръчват отлични ученици и в момента наети учители по китайски език за обучение по специалността Преподаване на китайски език за чужденци или свързани специалности в китайски университети и колежи (наричани по-долу „приемащи институции“).

**ИЗИСКВАНИЯ**

а) некитайско гражданство;

б) кандидатите трябва да бъдат приятелски настроени към Китай, да нямат криминално досие и да спазват законите и наредбите на китайското правителство и правилата и разпоредбите на училището;

в) в добро физическо и психическо здраве и с добър академичен опит и представяне;

г) стремеж към работа в обучението по китайски език и свързаните с него области;

д) на възраст между 16 и 35 години (считано от 1 септември 2023 г.), възрастовата граница се вдига до 45 години за кандидатите, които в момента работят като учители по китайски език, и е до 25 години за кандидат-бакалаври.

**ВИДОВЕ СТИПЕНДИИ И КВАЛИФИКАЦИИ**

A. Програма за учители по китайски език

а) Стипендия за **докторска степен** по Преподаване на китайски език за говорещи други

езици (DTCSOL)

Програмата започва през септември 2023 г. и предоставя стипендия за максимум четири учебни години. Кандидатите трябва да притежават магистърска степен по специалности като преподаване на Китайски като чужд език, лингвистика, преподаване на китайски за говорещи други езици или други дисциплини, свързани с образование. Кандидатите трябва да имат минимален резултат от 200 точки на теста HSK (ниво 6), и 60 на теста HSKK (ниво за напреднали).

Приоритет ще се дава на кандидатите, които могат да предоставят трудов договор за преподаване в институция след завършване на обучението си в Китай или доказателство със същия ефект.

б) Стипендия за **магистърска степен** по Преподаване на китайски език за говорещи други езици (MTCSOL)

Програмата започва през септември 2023 г. и предоставя стипендия за максимум две учебни години. Кандидатите трябва да притежават бакалавърска степен и да имат резултат от минимум 210 точки на теста HSK (ниво 5), както и 60 на теста HSKK (средно ниво).

Приоритет ще се дава на кандидатите, които могат да предоставят трудов договор за преподаване в институция след завършване на обучението си в Китай или доказателство със същия ефект.

в) Стипендия за **бакалавърска степен** по Преподаване на китайски език за говорещи други езици (BTCSOL)

Програмата започва през септември 2023 г. и предоставя стипендия за максимум от четири учебни години. Кандидатите трябва да притежават диплома за средно образование и резултат от минимум 210 точки на теста HSK (ниво 4), както и 60 на теста HSKK (средно ниво).

г) Стипендия за **едногодишно обучение**

Програмата започва през септември 2023 г. и предоставя стипендия за максимум единадесет месеца. Чуждестранни студенти и ученици, които са се възползвали от подобни стипендии, не могат да кандидатстват за тази стипендия.

За специалността **TCSOL** кандидатите трябва да имат минимален резултат от 270 точки на теста HSK (ниво 3) и се изисква резултат от теста HSKK.

За специалностите **китайски език и литература, китайска история и китайска философия** и др., кандидатите трябва да имат минимален резултат от 180 точки на теста HSK (ниво 4) и 60 точки на теста HSKK (средно ниво).

За специалността **китайски език** кандидатите трябва да имат минимален резултат от 210 точки на теста HSK (ниво 3). Приоритет ще бъде даден на кандидатите, които предоставят и резултат от теста HSKK.

д) Стипендия за **едносеместриално обучение**

Програмата започва през септември 2023 г. или март 2024 г. и предвижда стипендия за максимум пет месеца. Кандидати, притежаващи виза X1 или X2, не се допускат.

За специалностите **TCSOL, китайски език и литература, китайска история и китайска философия** и др., кандидатите трябва да имат минимален резултат от 180 точки на теста HSK (ниво 3),като се изисква и резултат от теста по HSKK.

За специалностите **традиционната китайска медицина и културата тайдзи** от кандидатите се изисква да предоставят резултат от теста HSK. Приоритет ще бъде даден на кандидатите, които предоставят и резултат от теста HSKK.

е) Стипендия за четириседмично обучение *(тази стипендия не се поддържа от Институт Конфуций - София)*

Програмата започва през юли или декември 2023 г. и предвижда четири седмици стипендия. Кандидатите, притежаващи виза X1 или X2, не отговарят на условията.

За специалностите китаистика, традиционна китайска медицина, тайдзи култура, китайски език плюс домашен престой в китайско семейство, от кандидатите се изисква да предоставят резултати от теста HSK. Програмата може да бъде организирана от институция-препоръчител с 10-15 участници в група. Преди пътуването, подробен план за обучение се изготвя след консултация с приемащите институции и такъв план трябва да бъде предаден на 语合中心за одобрение.

Б. Съвместни стипендии

Съвместните стипендии се финансират съвместно от 语合中心и образователните отдели на университети от други страни. Методите за записване и формите на подкрепа при този тип стипендии ще бъдат актуализирани на уебсайта за кандидатстване за международната стипендия за учители по китайски език.

C. **Стипендия за онлайн програми**

а) Онлайн програма за **едногодишно обучение** по китайски език започва през септември или март всяка година. Изисква се резултат от 180 точки на теста HSK (ниво 3) и приоритет ще бъде даден на кандидатите, които предоставят и резултат от теста HSKK.

б) Онлайн програма за **едносеместриално обучение** по китайски език започва през септември или март всяка година. Като цяло кандидатите трябва да имат HSK резултат (без конкретни изисквания за ниво или резултат).

в) За специална програма за онлайн обучение, моля, консултирайте се със съответните приемащи институции за специфични изисквания и методи на кандидатстване.

**ПРОЦЕДУРИ ПО КАНДИДАТСТВАНЕ**

Онлайн регистрацията ще бъде достъпна от **1 март 2023 г.** на уебсайтa **cis.chinese.cn** за кандидатстване за Международната стипендия за учители по китайски език. Моля, влезте в системата, за да видите препоръчващите и приемащите институции; материалите за кандидатстване онлайн; и проследете развитието на своето кандидатване, както и коментарите и резултатите. Приетите стипендианти трябва да потвърдят с приемащите институции съответните процедури за обучение в Китай, да разпечатат сертификата за стипендия онлайн и да се регистрират в приемащите институции на посочените дати според т.нар. писмо за приемане.

**Крайните срокове за кандидатстване (Пекинско време):**

а) За програми, започващи през юли, кандидатите трябва да попълнят своите заявления преди **15 април** и препоръчващите институции и приемащите институции трябва да прегледат заявленията преди 25 април.

б) За програми, започващи през септември, кандидатите трябва да попълнят своите заявления преди **15 май** и препоръчващите и приемащите институции трябва да прегледат заявленията преди 25 май.

в) За програми, започващи през декември, кандидатите трябва да попълнят своите заявления преди **15 септември** и препоръчващите и приемащите институции трябва да прегледат заявленията преди 25 септември.

г) За програми, започващи през март 2024 г., кандидатите трябва да попълнят своите заявления до **15 ноември** 2023 г. и препоръчващи институции и приемащите институциите трябва да прегледат заявленията преди 25 ноември 2023 г.

语合中心ще възложи на експертна група да прегледа заявленията. Решенията ще се вземат въз основа на резултатите от HSK и HSKK, както и като се вземе предвид разпределението на кандидатите по държави, както други фактори. Резултатите ще бъдат публикувани около три месеца преди началото на учебните занятия.

**Процедури по отношение на наетите в момента учители по китайски език и победителите в състезанието „Китайски езиков мост“:**

а) наети в момента учители по китайски език:

В момента наети учители по китайски език, кандидатстващи за стипендии, могат да бъдат освободени от подаване на сертификати за владеене на китайски език (HSK/HSKK), ако те могат да предоставят доказателство за заетост и препоръка от институцията, където работят.

б) победители в състезанието „Китайски езиков мост“:

Победителите в състезанието „Китайски езиков мост“, които са получили сертификат за спечелена стипендия, трябва да го подадат заедно с останалите необходими документи, на уебсайта на стипендията. За допълнителни запитвания, моля свържете се с chinesebridge@chinese.cn.

**ПРЕПОРЪЧВАЩИ ИНСТИТУЦИИ И ПРИЕМАЩИ ИНСТИТУЦИИ**

Препоръчващите институции и приемащите институции, в съответствие с Ръководството, предоставят консултантски, препоръчителни и записващи услуги.

**ДРУГИ**

a) Моля, свържете се с приемащите институции за учебна програма и списъци с курсове.

б) Кандидатите трябва да са запознати със специфичните критерии и срокове за регистрация, и

представяне на необходимите документи според конкретните изисквания.

в) Кандидатите, които кандидатстват за научна степен, подлежат на годишна оценка съгласно

процедурите за годишна оценка на международната стипендия за учители по китайски език.

г) За въпроси, свързани със записването, моля, свържете се с приемащите институции.

д) Стипендиантите, които не преминат медицинския преглед преди записване, които напуснат учебното заведения по време на обучението, които не се явят в учебното заведение или преустановят обучението си без разрешение, ще бъдат лишени от стипендията си.

КОНТАКТИ НА 语合中心

Раздел за изпити и стипендии

Имейл: scholarships@chinese.cn

Тел: +86-10-58595727

+86-10-58595932 (Азия, Африка)

+86-10-58595999 (САЩ, Канада)

+86-10-58595744 (Латинска Америка, Океания)

+86-10-58595875 (Европа)

Приложения

1 Покритие и критерии на стипендиите

2 Документи за кандидатстване

Център за езиково обучение и сътрудничество (语合中心)

януари 2023 г.

*Приложение 1*

**Покритие и критерии за Международната стипендия за учители по китайски език**

Стипендията осигурява пълно покритие на таксите за обучение, таксите за настаняване, месечна издръжка (с изключение на четириседмичната стипендия) и медицинска застраховка.

а) Таксите за обучение се използват от приемащата институция за обучението и грижата за стипендиантите, развитието на културните дейности и организацията на изпитите за владеене на език. Онлайн програмите поддържат само таксите за обучение.

б) Таксите за настаняване са в рамките на цялостното планиране и използване от страна на приемащите институции да предоставят на студентите апартаменти в кампуса (обикновено двойни стаи). Студентите също могат живеят извън кампуса при кандидатстване и получаване на разрешение от приемащите институции. Студентите, които живеят извън кампуса, имат право на надбавка за настаняване от 1000 CNY на човек/месец за докторанти и 700 CNY на човек/месец за останалите студенти, платени на месечна/тримесечна база от приемащите институции.

в) Издръжка се отпуска от приемащите институции на месечна база. Издръжката за студенти за една академична година и един семестър е 2500 CNY на човек. За студенти от MTCSOL е 3000 CNY на човек. За студенти от DTCSOL месечната помощ е 3500 CNY на човек. Студентите трябва да изпълняват процедурите за записване за всеки семестър в рамките на предвидения период, в противен случай тяхната стипендия може да бъде отменена. Студенти, които са записани преди 15-то (или на 15-то) число от месеца имат право на пълната издръжка за този месец, докато тези, които се запишат след 15-то число на съответния месец, имат право на половината от сумата. По време на периода на обучение за всеки студент, който отсъства от Китай поради лични причини за повече от 15 дни (без зимните и летните ваканции), издръжката през отсъствието му ще бъде преустановена. За ученици, които преустановяват обучението или отпадат от училище по лични причини или на които са наложени дисциплинарни наказания от приемащите институции, издръжката ще бъде прекратена на датата на такова преустановяване, отпадане или когато се обявява решението за такова наказание. Издръжката за месеца на дипломирането ще бъде предоставено половин месец след датата на дипломирането или в деня на изтичане на обучението, потвърдено от приемащата институция.

г) Пълна медицинска застраховка се закупува от приемащите институции в съответствие със съответните разпоредби за обучение в Китай, определени от Министерството на образованието на Китай. Застрахователната такса на човек е 160 CNY за четириседмични студенти, 400 CNY за студенти за един семестър и 800 CNY на година за студенти, приети в програма за по-дълго от една академична година.

*Приложение 2*

**Документи за кандидатстване за международна стипендия за учители по китайски език**

А. За всички кандидати:

а) сканирано копие на първата страница от паспорта;

б) сканирано копие на сертификатите от HSK и HSKK (валидност в рамките на две години

от явяване);

в) препоръка от препоръчващата институция.

Б. За кандидати за научна степен:

г) Сканирано копие на диплома за най-високо завършено образование (или документ за очаквано завършване) + академична справка и съответните им преводи на английски (от преводаческа агенция) със заверка и апостил;

д) Кандидатите за стипендия за DTCSOL трябва да предоставят 2 препоръки от професори или доценти или експерти с еквивалентни професионални и технически титли в съответните области и лично мотивационно писмо от 3000 йероглифа на китайски (вкл. познания за планираната област на обучение и изследователско предложение). Приоритет ще бъде даден на кандидати, които могат да предоставят трудов договор с учебна институция след завършване на техните проучвания в Китай или доказателство със същия ефект.

е) Кандидатите за стипендия за MTCSOL трябва да предоставят 2 препоръки от професори или доценти. Приоритет ще се дава на кандидатите, които могат предоставят трудов договор с учебна институция след завършване на обучението си в Китай или доказателство със същия ефект.

В. Кандидатите, които в момента работят като учители по китайски език, трябва да представят доказателство за работа, както и препоръка от работодателя.

Г. Кандидатите на възраст под 18 години предоставят подписани заверени документи от техните определени законни настойници в Китай.

Д. Кандидатите предоставят и допълнителни документи, изисквани от приемащите институции.